El termini de presentació de les sol·licituds és del 4 al 23 d'abril de 2018.
La sol·licitud, d'acord amb el model normalitzat, l'ha de formalitzar la persona responsable del projecte amb el vistiplau del vicerector/a competent en la matèria o de la direcció de la institució sol·licitant.
Les sol·licituds s'han de presentar en suport electrònic i en format paper (només el formulari general amb les signatures corresponents) al registre de l'AGAUR o d'acord amb el que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques.
En cas de qualsevol incidència o diferència entre els impresos presentats en format paper i els presentats en suport electrònic, sempre preval la sol·licitud presentada al registre de l'AGAUR en format paper.
a) Relació dels membres que integren el grup de recerca amb especificació del nom, els cognoms, el número de DNI o NIE, la filiació i el percentatge de participació en el projecte.
L'investigador o investigadora principal hi ha de tenir una participació mínima del 30%.
En el cas de personal tècnic de les administracions caldrà especificar clarament la denominació i el tipus d'adscripció de la plaça que ocupen.
b) Currículums dels membres del grup de recerca i breu resum de la trajectòria del grup.
En els currículums s'han d'especificar els treballs realitzats, publicats o inèdits, i l'experiència acadèmica i professional en el camp de la matèria del projecte de recerca (màxim 3 fulls a una sola cara entre totes les persones integrants del grup).
L'AGAUR pot demanar en tot moment els documents acreditatius dels mèrits al·legats.
c) Memòria del projecte de recerca (màxim 8 fulls a una sola cara), redactada en llengua catalana, en la qual s'ha d'indicar:
d) Les declaracions responsables següents, que s'inclouen en el formulari de sol·licitud:
Termini de lliurament dels treballs
El termini de lliurament dels treballs és de 12 mesos a comptar de la data de notificació de la resolució definitiva d'adjudicació de la subvenció.
Aquest termini es pot prorrogar una sola vegada pel termini màxim d'1 mes.
Per fer-ho, cal presentar una sol·licitud motivada a la direcció de l'EAPC, que ha de decidir sobre la concessió de la pròrroga.
L'import màxim destinat a aquesta convocatòria és de 70.000 euros amb un importa màxim de 10.000 euros per projecte.
El formulari de sol·licitud s'ha de presentar tant en suport electrònic com en format paper (només el formulari general amb les signatures corresponents).
Les sol·licituds s'han de presentar en suport electrònic i en format paper (només el formulari general amb
les signatures corresponents) al registre de l'AGAUR o d'acord amb el que estableix l'article 16.4 de la Llei
39/2015, d'1 d'octubre, del procediment administratiu comú de les administracions públiques.
L'imprès normalitzat de sol·licitud i les bases es poden obtenir a les dependències de l'Agència de Gestió
d'Ajuts Universitaris i de Recerca (AGAUR), passeig de Lluís Companys, 23, 08010 Barcelona, o a la pàgina
També es poden obtenir a les dependències centrals de l'Escola de
l'Administració Pública de Catalunya (carrer de Girona, 20 de Barcelona), a la seva pàgina web,
http://eapc.gencat.cat, i a Tràmits gencat ( http://web.gencat.cat/ca/tramits/ ).
En primer lloc, la presidència de la Comissió tècnica de l'EAPC formula la proposta de resolució provisional tenint en compte les avaluacions de les dues fases.
La proposta provisional de resolució de concessió de les subvencions es notificarà a les persones interessades mitjançant la publicació en el Tauler electrònic de l'Administració de la Generalitat de Catalunya ( https://tauler.seu.cat/ ).
La proposta de resolució provisional contindrà la llista de sol·licitants proposats per ser beneficiaris dels ajuts i les entitats que formen part de la llista de reserva, degudament prioritzada en funció de la puntuació obtinguda i sempre que hagin assolit la puntuació mínima exigida de 65 punts.
Així mateix, s'inclourà la llista de sol·licitants proposats com a denegats.
L'acceptació de l'ajut s'ha de formalitzar mitjançant un document normalitzat signat per la persona responsable del projecte i pel representant legal de la institució beneficiària, els quals s'han de comprometre a complir totes les condicions fixades en aquestes bases reguladores i en la corresponent convocatòria.
L'acceptació de l'ajut s'ha de formalitzar mitjançant el document normalitzat signat per la persona responsable del projecte i pel representant legal de la institució beneficiària.
S'ha de presentar al registre de l'AGAUR, o d'acord amb el que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques, en un termini de 15 dies naturals comptadors des de l'endemà de la publicació de la proposta de resolució provisional de concessió de la subvenció.
S'entén que desisteixen tàcitament de l'ajut, les entitats beneficiàries que no hagin presentat el document d'acceptació.
A través del document d'acceptació, les entitats proposades també poden desistir de la subvenció o presentar la reformulació del projecte.
En qualsevol cas, la reformulació ha de respectar l'objecte, les condicions i la finalitat de la subvenció, així com els criteris de valoració establerts en relació amb el projecte i en cap cas pot comportar una modificació substancial del projecte.
En el supòsit d'haver presentat la reformulació del projecte, l'atorgament de la subvenció com-porta l'acceptació de la reformulació.
La resolució de la convocatòria correspon al director o directora de l'Escola d'Administració Pública de Catalunya, a proposta de l'òrgan instructor, d'acord amb les dues fases d'avaluació.
El termini legal màxim per resoldre i notificar aquesta convocatòria és de sis mesos a comptar des de l'endemà de la data de publicació de la convocatòria, si bé intentarà resoldre's en el mínim termini possible.
L'AGAUR ha de notificar la resolució de la convocatòria mitjançant la seva publicació en el Tauler electrònic de l'Administració de la Generalitat de Catalunya [URL].
Transcorregut aquest termini sense resolució expressa, la subvenció sol·licitada s'entendrà desestimada per silenci administratiu.
Contra la resolució de concessió o denegació, que no exhaureix la via administrativa, les persones interessades poden interposar un recurs d'alçada davant l'òrgan que ha dictat l'acte o davant la consellera de Governació, Administracions Públiques i Habitatge, en el termini d'un mes a comptar de l'endemà de la seva notificació, d'acord amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.
El lliurament dels ajuts correspon a l'AGAUR i es tramita en dos pagaments.
El 70% de l'import de la subvenció es tramitarà amb la resolució definitiva i el 30% restant amb la presentació prèvia del treball definitiu i la justificació econòmica.
Les persones beneficiàries dels ajuts han de justificar l'execució efectiva del projecte de recerca amb la presentació del treball i de la documentació acreditativa de les despeses efectuades, mitjançant els models normalitzats.
Els models normalitzats es poden obtenir a les dependències de l'Agència de Gestió d'Ajuts Universitaris i de Recerca (AGAUR), pg.
Lluís Companys, 23, 08010 Barcelona, o a la pàgina web de l'AGAUR, http://agaur.gencat.cat.
La documentació acreditativa de les despeses es pot presentar fins a un mes després de la finalització del període de presentació dels treballs.
La documentació justificativa s'ha de presentar al registre de l'AGAUR, sens perjudici del que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques.
El treball de recerca ha de ser redactat en català i ha de tenir una extensió mínima de 18.000 paraules (o 108.000 caràcters), aproximadament unes 60 pàgines.
Al treball s'hi ha d'adjuntar un resum de 300 a 400 paraules, així com un document de síntesi de 4.500 paraules (unes 15 pàgines), en què es farà constar l'objecte de la recerca realitzada i els principals resultats obtinguts.
Tota aquesta documentació s'ha de presentar en suport informàtic.
Pel que fa a l'acreditació de les despeses, les persones beneficiàries han de presentar la documentació següent:
La documentació original acreditativa de la despesa realitzada estarà, en les dependències de la universitat, a disposició de l'AGAUR, de la Intervenció General de la Generalitat i de la Sindicatura de Comptes.
En cas que el pressupost inclogui despeses de material inventariable, aquest haurà de ser amortitzable en la seva totalitat en el període de durada de la recerca o bé es podrà consignar al pressupost la part proporcional.
La totalitat de les despeses subvencionades han d'estar efectivament pagades amb anterioritat a la finalització del període de justificació.
Les entitats han de presentar un certificat del/de la gerent de l'entitat en què acreditin les hores de dedicació efectiva al projecte de cadascun dels membres del grup.
En el cas que algun membre del grup no hi estigui adscrit, l'entitat haurà de presentar una declaració responsable de cadascun d'aquests membres sobre les seves hores de dedicació efectiva al projecte.
Transcorregut el termini establert de justificació sense que s'hagi presentat davant l'òrgan administratiu competent, es requerirà la persona beneficiària perquè, en el termini improrrogable de 15 dies hàbils, la presenti.
La presentació de la justificació en el termini addicional que estableix aquest apartat no eximeix l'entitat beneficiària de les sancions que corresponguin d'acord amb la Llei general de subvencions i el text refós de la Llei de finances públiques de Catalunya.
Si els documents presentats com a justificació són incorrectes o incomplets, es comunicarà a la persona interessada la necessitat d'esmenar les anomalies detectades en un termini màxim de 10 dies hàbils, a comptar de l'endemà de la notificació, amb l'advertiment que, si no ho fa, es procedirà a la revocació de la subvenció i, si s'escau, al reintegrament de la bestreta.